Canḍhi Semar

Canḍhi Semar panèka iyâ arèya sèttong canḍhi sè bâḍâ è ḍâlem Kompleks Candi Arjuna, tèngghina tana Dieng, Kabuphatèn Banjarnegara. Nyama Canḍhi Semar èkala' ḍâri nyamana "Semar" sè panèka sèttong tokoh pappaḍâ'ân (wayang). Canḍhi Semar panèka canḍhi pendamping dâ' Canḍi Arjuna kaangghuy ommat Hindu. Okoran Canḍhi Semar iyâ arèya 4,65 × 2,6 × 2,8 mèter kalabân bhento' mandapa sè atappa limasan. Gaya arsitektur Canḍhi Semar  paḍâ bi' Canḍhi Arjuna. Canḍhi Semar ampon ḍhâddhi sèttong cagar buḍhâjâ è Kabuphatèn Banjarnegara. 

 Nyama 
Nyama Candi Semar èkala' ḍâri nyama sèttong tokoh è ḍâlem pappaḍâ'ân, iyâ arèya Semar. Semar panèka jelmaan ḍâri Punakawan sè mènangka bhujud dâri Batara Ismaya. Penyama'an Candi Semar panèka èparkèra'aghi bâḍâ hubungânna bi' bhentu'na sè pènḍâ' bân lèbâr paḍâ bi' Semar nalèkana ḍhaddi pangèrèngnga Arjuna.

 Kennengngan 
Canḍhi Semar bâḍâ è ḍâlem Kompleks Percandian Arjuna. Lokaṣina bâḍâ è tèngghina tana Dieng. Kennengngânna tamaso' ḍâ' wilayah Kabuphatèn Banjarnegara. Kennengngânna Canḍhi Semar bâḍâ è bârâ' dâri Kompleks Canḍhi Arjuna. Posisina aḍdhep dâ' Canḍhi Arjuna ḍhâddhi ta' ajhijhir bi' empa' canḍhi laènna sè bâḍâ è ḍâlem kompleks kasebbhut.

 Sombher